पाएं अपने शहर की ताज़ा ख़बरें और फ्री ई-पेपरडाउनलोड करें
पंचायत चुनाव के खत्म होते ही उत्तर प्रदेश लॉकडाउन की तरफ बढ़ने लगा है। योगी सरकार ने सोमवार को लॉकडाउन दो दिनों के लिए और बढ़ाने का ऐलान किया। यानी अब मंगलवार की सुबह 7 बजे के बजाय 6 मई (गुरुवार) की सुबह 7 बजे पाबंदी हटेगी। बता दें कि यूपी में चार चरणों में हुए चुनाव की आखिरी वोटिंग 29 अप्रैल को थे। उसी दिन योगी सरकार ने वीकेंड लॉकडाउन का दायरा बढ़ाते हुए पाबंदियों मंगलवार सुबह 7 बजे तक के लिए बढ़ाई थी। अब दो मई को मतगणना भी खत्म हो चुकी है।
बीते छह दिन में सरकार ने दोबारा लॉकडाउन के दायरे को बढ़ा दिया। वहीं स्वास्थ्य विभाग के फ्रंटलाइन वॉरियर्स को 25% अतिरिक्त मानदेय मिलेगा। मेडिकल, पैरा मेडिकल के अंतिम वर्ष के छात्रों को विशेष पैकेज देकर कोविड अस्पतालों में उतारा जाएगा।
यह आदेश मुख्यमंत्री योगी आदित्यनाथ ने टीम-9 के साथ समीक्षा बैठक में दिए हैं। दरअसल, पंचायत चुनाव के बाद रविवार को मतगणना के दौरान प्रदेश के 75 जिलों में अधिकांश जगह कोरोना प्रोटाकॉल का जमकर उल्लंघन हुआ। ऐसे में संक्रमण गांव-गांव पहुंचने की आशंका जताई जा रही है। इस बीच योगी सरकार कल यानी चार मई से प्रदेश में कोरोना जांच का विशेष अभियान शुरू करने जा रही है। यह अभियान विशेषकर गांवों में चलाया जाएगा। वहीं, अंतरराज्यीय बसें भी स्थगित कर दी गई है।
एक्टिव केस कम हुए
उत्तर प्रदेश में लगातार दूसरे दिन रविवार को कोरोना वायरस के सरकारी आंकड़े राहत देने वाले हैं। पिछले 24 घंटे में एक्टिव केस में 5,667 की गिरावट आई। इसके बाद एक्टिव केस की संख्या तीन लाख से नीचे आकर 2,95,752 पर आ गया है। शनिवार को एक्टिव केस में 8,950 केस कम हुए थे, लेकिन मौतें नहीं थम नहीं रही हैं। 26 अप्रैल को मृत्यु दर 0.74 फीसदी थी, जो अब 30 अप्रैल से .95 फीसदी हो गई है।
24 घंटे में 290 की मौत
बीते 24 घंटे में 30,993 नए संक्रमित मिले तो 290 की मौत हो गई। जबकि 36,650 मरीज ठीक हुए हैं। अब तक प्रदेश में 13,162 मरीजों की मौत हो चुकी है। वहीं 24 घंटे में लखनऊ में 3,342 संक्रमित मिले तो 5417 लोग ठीक हुए। जबकि कानपुर नगर में 1,357 केस, प्रयागराज में 974, वाराणसी में 1610, मेरठ में 1033, गौतमबुद्ध नगर में 1571, गोरखपुर में 737, गाजियाबाद में 1085, बरेली में 962, मुरादाबाद में 828 नए संक्रमित मिले हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva awa_Deva zho_Hant eng_Latn